[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Kristina Reinsalu: valimisprogrammides on e-riigi kohta va\u0308he reaalset sisu"}, {"text_idx": "#000004", "text": "Erakonnad muretsevad valimisprogrammis ku\u0308ll e-riigi maine pa\u0308rast, ent pakuvad va\u0308he reaalset sisu, millele tuginedes saaks arenguhu\u0308pe toimuda, kirjutab Kristina Reinsalu."}, {"text_idx": "#000005", "text": "E-riik on enamikule eestimaalastest igapa\u0308evane ja iseenesestmo\u0303istetav, ehkki na\u0308htamatu kaaslane. Meie ootused ja lootused, et e-riigi lahendused muudaks asjaajamist ja osalemist veel mugavamaks, on va\u0308ga ko\u0303rged. Sestap analu\u0308u\u0308sisid E-riigi Akadeemia eksperdid valimisprogramme, et mo\u0303ista, mis suunas soovivad erakonnad digiriiki edasi nu\u0308gida. Samuti teeme ettepanekuid, kuidas ta\u0308helepanuta ja\u0308a\u0308nud kitsaskohtadega tegeleda."}, {"text_idx": "#000006", "text": "Analu\u0308u\u0308s ho\u0303lmab Eesti 200, EKRE, Isamaa, Keskerakonna, Parempoolsete, Reformierakonna, Roheliste ja Sotsiaaldemokraatliku Erakonna programmi. Otsisime programmidest digiriiki ko\u0303igis selle olulisemates aspektides, nagu kiire interneti ka\u0308ttesaadavus, e-teenuste edasine areng, digidemokraatia, ku\u0308berturvalisus ja muud olulised riigielu valdkonnad."}, {"text_idx": "#000007", "text": "Ehkki valdavalt on erakondade digiplaanid pigem peenha\u0308a\u0308lestusele orienteeritud, eristub selgelt Eesti 200, mida on ilmselt teistest enim inspireerinud kehtiv digiu\u0308hiskonna arengukava aastani 2030. Va\u0308lja tullakse suurejoonelise digipo\u0308o\u0308rde plaaniga riigivalitsemises ja riigi ning kodaniku suhte isikukesksemaks muutmisega."}, {"text_idx": "#000008", "text": "Ta\u0308helepanu to\u0303mbab ka lubadus ehitada e-Eesti ko\u0303rvale i-Eesti (Reformierakond), kuid programmi lugedes ta\u0308hendab see siiski m-Eestit ehk kasutajakeskseid e-teenuseid nutitelefonis. Selles vallas on u\u0308ks konkreetsemaid lubadusi nutiseadmest ha\u0308a\u0308letamine (Reformierakond ja Eesti 200), mille kallal to\u0308o\u0308 juba ka\u0308ib. See teenus ei ole abstraktne e-riigi nipsasjake, vaid mo\u0303jutab paljusid ha\u0308a\u0308letajaid, kes na\u0308iteks ta\u0308navu koolivaheajale langeval ha\u0308a\u0308letusperioodil ei ma\u0308rka arvutit puhkusele kaasa haarata."}, {"text_idx": "#000009", "text": "Mitu erakonda (Eesti 200, Reformierakond, Parempoolsed, Isamaa) toovad sisse \"vaid-u\u0308ks-kord-andmete-ku\u0308simise\", kuid ka sellega ametkonnad juba tegelevad. Tehismo\u0303istusest, mis ja\u0308rgmise viie aasta jooksul nii meie igapa\u0308evategemisi kui ka u\u0308hiskonnaelu ja haridust laiemalt mo\u0303jutab, mo\u0308o\u0308dutakse programmides enamasti vaikides. Erandiks on vaid sotsid ja rohelised, kes lubavad luua tehisintellekti kompetentsikeskuse, et anda hoogu uute digitehnoloogiate rakendamisele ettevo\u0303tluses."}, {"text_idx": "#000010", "text": "Paljud teemad on taaskasutust leidnud, na\u0308iteks personaalsemad e-teenused, kiire internet kodudesse, tervishoiuteenuste digitugi, avaandmete kasutus vo\u0303i kultuuri digitaliseerimine, mis leidsid ka\u0308sitlust juba 2019. aastal. Mis tegemata, see uuesti."}, {"text_idx": "#000011", "text": "Enamik erakondi muretseb e-riigi maine pa\u0308rast, ent pakuvad va\u0308he reaalset sisu, millele tuginedes saaks arenguhu\u0308pe toimuda. U\u0308ks seni alakasutatud valdkond on osalusdemokraatia, millele uue hoo andmine oleks enam kui asjakohane."}, {"text_idx": "#000012", "text": "\"Kas digi, mis ometi annab vo\u0303imaluse muuta seaduseloomet oluliselt la\u0308bipaistvamaks ja kaasavamaks, on leidnud koha ka valimisprogrammides?\""}, {"text_idx": "#000013", "text": "Viimatise demokraatia indeksi ja\u0308rgi on Eesti alles 27. kohal. Eestit iseloomustatakse kui vigast demokraatiat (flawed democracy)1. Nn ta\u0308isdemokraatiad (full democracy) on riigid, kelle hulka me ise end paigutada tahame, alustades Norrast, Uus-Meremaast, Islandist. Island muide on u\u0308ks parimaid na\u0308iteid, kuidas inimesi digi abil pu\u0308sivamalt otsustamisse kaasata. Seega on o\u0303igustatud ku\u0308simus, kas digi, mis ometi annab vo\u0303imaluse muuta seaduseloomet oluliselt la\u0308bipaistvamaks ja kaasavamaks, on leidnud koha ka valimisprogrammides."}, {"text_idx": "#000014", "text": "Ambitsioonikuse ja hea alguse eest tasub tunnustada Eesti 200, mis ra\u0308a\u0308gib isikustatud seadusandlusest, kus iga uue kavandatava seadusemuudatuse puhul suudetaks ko\u0303iki puudutatud isikuid eelnevalt teavitada seaduse otsesest mo\u0303just nende o\u0303igustele, kohustustele ja tegevustele. See algatus edendaks kindlasti ka osalusdemokraatiat."}, {"text_idx": "#000015", "text": "Teised erakonnad ja\u0308a\u0308vad kidakeelseks ta\u0308psemal selgitamisel, kuidas ikkagi kaasamist ja oma huvide selgitamist la\u0308bipaistvalt teha. Siiski, Reformierakond paneb ette luua lobistide avaliku andmebaasi, kaasavat eelarvet riigi tasandil peavad oluliseks nii Keskerakond kui ka SDE."}, {"text_idx": "#000016", "text": "Rahvakogust va\u0308ljakasvanud Rahvaalgatuse platvorm to\u0308o\u0308tab e-petitsioonide esitamiseks ha\u0308sti. Riigi tasandil saame digikaasamise osas ra\u0308a\u0308kida a\u0308a\u0308rmisel juhul informeerimisest ja konsultatsioonist, mitte aga koosloomest vo\u0303i partnerlusest."}, {"text_idx": "#000017", "text": "SDE lubab ku\u0308ll koosloomet toetada ja disainmo\u0303tlemist valitsemistasandi poliitika kujundamises ja teenuste va\u0308ljaarendamisel, samas ta\u0308psustamata digi rolli selles. Poliitikutel vo\u0303iks olla va\u0308hemalt ambitsiooni koosloomet poliitilisel tasandil eest vedada, ku\u0308ll siis tekiksid ka digilahendused, samuti saaksid kodanikud suurema kogemuse olla asjalikeks partneriteks."}, {"text_idx": "#000018", "text": "Lisaks tehnilistele lahendustele on inimeste teadlikuks osalemiseks vaja teadmisi, kriitilist mo\u0303tlemist ja digikirjaoskust, et osata ta\u0308napa\u0308eva ohtudele reageerida. Kas ja kuidas plaanivad erakonnad tegeleda inimeste digikirjaoskuse parandamise ja digihaavatavuse va\u0308hendamisega?"}, {"text_idx": "#000019", "text": "Sotsid ku\u0308ll puudutavad vaenuko\u0303net (\"Keelustame vaenuko\u0303ne ja taunime vaenu o\u0303hutamist\"), ent kuidas teha vahet valeinfol, va\u0308a\u0308rinfol vo\u0303i pahainfol (soomlastel on va\u0308lja antud va\u0308ga hea digikirjaoskuse ka\u0308siraamat2) ja tugevdada kriitilise mo\u0303tlemise oskust? Viimane pole pelgalt hakkamasaamise, vaid hetkel ka otsese julgeoleku ku\u0308simus."}, {"text_idx": "#000020", "text": "Digihaavatavus on otseselt seotud ka isikliku ku\u0308berhu\u0308gieeniga. Kui muidu on julgeolek, sh ku\u0308bervo\u0303imekus arusaadavalt suuremas osa programmidest ma\u0308rkimist leidnud (va\u0308lja arvatud EKRE), siis ku\u0308berohtude va\u0308hendamine isikliku turvaka\u0308itumise vo\u0303tmes on enamasti ta\u0308helepanuta ja\u0308a\u0308nud. Erandiks on siin Keskerakond ja Eesti 200, mis teema olulisust ro\u0303hutavad. Viimase programmis on markeeritud strateegilise kommunikatsiooni vo\u0303imekuse kasv propaganda ja va\u0308a\u0308rinfo vastu."}, {"text_idx": "#000021", "text": "Kui rohepo\u0308o\u0308rdega hoiavad erakonnad u\u0308ldiselt madalat profiili, siis digi- ja rohepo\u0308o\u0308ret po\u0303imitakse eriti va\u0308he. Reformierakond seab eesma\u0308rgiks digitaalse jalaja\u0308lje va\u0308hendamise ja energia kokkuhoiu. Enim uusi ideid on Eesti 200, mis tahaks vanale heale tiigrile uue elu sisse puhuda ja siduda digi nii roheenergia kui ka ringmajandusega. Samuti digitaliseerida ja\u0308a\u0308tmemajandus selliselt, et riik saaks hinnata nii inimeste pru\u0308gika\u0308itumist ja inimene ise oleks usinam ja motiveeritum ja\u0308a\u0308tmeka\u0308itleja. See on u\u0308llas eesma\u0308rk, millega riik vist ku\u0308ll ka juba tegeleb."}, {"text_idx": "#000022", "text": "Palju on lahtisest uksest sissemurdmist. EKRE lubab nagu neli aastat tagasi korraldada e-ha\u0308a\u0308letamise so\u0303ltumatu auditi, erakonnad ra\u0308a\u0308givad ka e-arvetest, lubavad andmepo\u0303hiseid juhtimisotsuseid elusu\u0308ndmuste vo\u0303i vajadustega seoses (nt renoveerimistoetused, pa\u0308a\u0308steameti teenused), kuid nende teemadega on kas tegeletud vo\u0303i juba tegeletakse. Mingit lisava\u0308a\u0308rtust nende tegevuste u\u0308lesloetlemine ei loo."}, {"text_idx": "#000023", "text": "On u\u0308ks va\u0308ga oluline teema, mida vaid kaks erakonda puudutavad: kuidas pakkuda tuge omavalitsustele e-teenuste uuendamiseks. Teema, mis mo\u0303jutab otseselt va\u0308ga paljusid inimesi ja kust e-riigi king pa\u0308ris korralikult pigistab. Siin na\u0308eb Keskerakond lahendusena \"konsolideeritud riikliku IT-asutuse\" loomist ja Isamaa standardsete tarkvaralahenduste ja platvormide va\u0308ljato\u0308o\u0308tamist."}, {"text_idx": "#000024", "text": "Meie helgem tulevik ei so\u0303ltu ainult julgeolekust ja eesti keele ning kultuuri sa\u0308ilimisest. So\u0303ltub va\u0308ga paljuski ka sellest, kui ha\u0308sti suudavad poliitikud kaasata tehnoloogiat oma otsuste elluviimisse ja igapa\u0308evase elukorralduse edendamisse. Seda tehes ei tohi a\u0308ra unustada, kellele digiriiki ikkagi ehitatakse vo\u0303i u\u0308lal peetakse. Ikka Eesti inimestele. Ja oleks tore, kui ka Eesti inimestega koos. Tehnoloogilisi vahendeid tuleks senisest julgemalt rakendada inimeste kaasamiseks probleemide lahendamisse ja seaduste koostamisse, mis neid puudutavad."}, {"text_idx": "#000025", "text": "Paraku see ko\u0303ik ei saa juhtuda rahata. Raha ei ole maailmast ega isegi Eestist otsa saanud, aga raha jagamine on prioriteetide ku\u0308simus. Kunagised julged otsused investeerida vaeses noores riigis IT-sse on ennast kuhjaga a\u0308ra tasunud. Seega ei peaks kartma uusi julgeid otsuseid ega andma ja\u0308rele kihule tulevikku suunatud otsuste asemel ainult pa\u0308evaprobleemide lahendamiseks miljoneid kulutada, nagu a\u0308sjane ka\u0308sito\u0308o\u0308 toetuste arvestamisel ilmekalt to\u0303endab."}, {"text_idx": "#000026", "text": "La\u0308hitulevik ja uus koalitsioonileping na\u0308itavad, kas suudame panna tehnoloogia veelgi to\u0303husamalt meie inimeste igapa\u0308evase asjaajamise ja aktiivse osalemise teenistusse, et oskaksime e-riigi u\u0308le ja\u0308lle ro\u0303o\u0303mu ja uhkust tunda."}, {"text_idx": "#000027", "text": "Faris\u030ctamo Eller: rahvaalgatuse keskkond tuleb oma eesma\u0308rki ta\u0308itma panna"}, {"text_idx": "#000028", "text": "Anneli Heinsoo: digihu\u0308gieeni parandamisega loome usaldust ka digiriigi vastu"}, {"text_idx": "#000029", "text": "Ma\u0308rt Po\u0303der: suuname ta\u0308helepanu demokraatia opsu\u0308steemile"}, {"text_idx": "#000030", "text": "Kelly Grossthal: vaenuko\u0303ne lokkamine va\u0308hendab turvalisust"}, {"text_idx": "#000031", "text": "Analu\u0308u\u0308s. Tervishoiulubadused ehk Kes palju lubab, see midagi ikka jo\u0303uab"}, {"text_idx": "#000032", "text": "Erik Gamzejev: kandideerijaid vo\u0303iksid rohkem pingutada"}, {"text_idx": "#000034", "text": "Praxis: erakondade haridusprogrammides puudub visioon"}, {"text_idx": "#000035", "text": "Paul Liias: ku\u0308berturvalisuse ko\u0303rval vajame kosmoseturvalisust"}, {"text_idx": "#000039", "text": "Kati Ku\u0308mnik: kas lapse kasvatamine on tervistkahjustav to\u0308o\u0308?"}, {"text_idx": "#000040", "text": "Kristi Klaas: rohereformid on majanduse konkurentsivo\u0303ime u\u0308ks alustala"}, {"text_idx": "#000041", "text": "Madis Somelar: kas o\u0303petajad on po\u0303hjustanud puuduja\u0308a\u0308gi riigieelarves?"}, {"text_idx": "#000042", "text": "Peeter Kaasik: vabadusso\u0303ja kaja 1941. aasta suveso\u0303jas"}, {"text_idx": "#000045", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000047", "text": "Keit Kasemets: kliimapoliitikat tehes ei tohi vinti u\u0308le keerata"}, {"text_idx": "#000048", "text": "Guinea ru\u0308ndea\u0308ss teeb Saksamaal ilma"}, {"text_idx": "#000049", "text": "Verstappen taastas kvalifikatsioonis tavapa\u0308rase olukorra"}, {"text_idx": "#000052", "text": "Hallar Meybaum: riigi \"abipakett\" tuli to\u0308o\u0308stusele halvimal ajal"}, {"text_idx": "#000054", "text": "HC Panter viskas eurosarja avama\u0308ngus 14 va\u0308ravat"}, {"text_idx": "#000055", "text": "Polos\u030cywa andis va\u0308lja esimese eestikeelse singli"}, {"text_idx": "#000056", "text": "Sinija\u0308rve raamatusoovitused: esseistikat ja pilte"}, {"text_idx": "#000057", "text": "Petrov eksmaailmameistri vastu ei saanud"}, {"text_idx": "#000058", "text": "Kaidor Kahar: ma ei karda teha sotsiaalselt kreisisid asju"}, {"text_idx": "#000059", "text": "Land: lubadus ko\u0303rghariduse rahastamist suurendada ei lahenda alusprobleemi"}, {"text_idx": "#000061", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000062", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]